[pic] | EUROOPA ÜHENDUSTE KOMISJON |

Brüssel 14.11.2006

KOM(2006) 700 lõplik

2005/0042B (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta,

mis käsitleb Euroopa Parlamendi ja nõukogu otsuse vastuvõtmist, millega kehtestatakse ühenduse tegevusprogramm tarbijakaitse valdkonnas (2007–2013)

2005/0042B (COD)

KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu aluselnõukogu ühise seisukoha kohta,

mis käsitleb Euroopa Parlamendi ja nõukogu otsuse vastuvõtmist, millega kehtestatakse ühenduse tegevusprogramm tarbijakaitse valdkonnas (2007–2013)

EMPs kohaldatav tekst

1. TAUST

Ettepaneku Euroopa Parlamendile ja nõukogule edastamise kuupäev (dokument KOM(2005) 115 (lõplik) – 2005/0042B (COD): | 13. aprill 2005 |

Regioonide Komitee arvamuse kuupäev: Euroopa Majandus- ja Sotsiaalkomitee arvamuse kuupäev: | 16. veebruar 2006 14.veebruar 2006 |

Euroopa Parlamendi arvamuse kuupäev, esimene lugemine: | 23. märts 2006 |

Komisjoni läbivaadatud ettepaneku kuupäev (dokument KOM(2006)235 lõplik): | 24. mai 2006 |

Nõukogu poliitilise kokkuleppe kuupäev: | 25. september 2006 |

Ühise seisukoha vastuvõtmise kuupäev: | 13 november 2006 |

2. KOMISJONI ETTEPANEKU EESMÄRK

Programmi eesmärk on aidata kaasa tarbijate ohutuse ja majanduslike huvide kaitsmisele ning edendada nende õigust teabele ja haridusele. See võimaldab ELil täiendada, toetada ja jälgida liikmesriikide poliitikat, toetada tarbijakaitseorganisatsioone, tagada ELi tarbijaõiguse alaste aktide järgimine ja aidata Euroopa tarbijatel saada siseturu aktiivseteks kujundajateks. 2007.–2013. aasta programmil on kaks peaeesmärki: tagada tarbijate huvide tõhusa kaitsmise teel tarbijakaitse kõrge tase ning kindlustada tarbijakaitseeeskirjade tegelik kohaldamine täitemeetmete, koostöö, teavitamise, koolituste ja hüvitamisvõimaluste abil.

Need eesmärgid saavutatakse meetmete ja vahendite kombinatsiooni abil, mis vastab iga-aastases töökavas sätestatud prioriteetidele.

3. MÄRKUSED ÜHISE SEISUKOHA KOHTA

25. septembril 2006 sõlmis nõukogu ühehäälselt poliitilise kokkuleppe otsuse eelnõu kohta, millega kehtestatakse ühenduse tegevusprogramm tarbijakaitse valdkonnas (2007–2013). See põhines suures osas komisjoni muudetud ettepanekul, mis esitati 24. mail 2006. Selles muudetud ettepanekus võeti arvesse programmi eelarve suurt puudujääki, mis tulenes institutsioonidevahelisest kokkuleppest finantsperspektiivide kohta, samuti ametlikke seisukohti, mida oli väljendatud Euroopa Parlamendis esimesel lugemisel. Sellega tehti esialgses ettepanekus olulisi muudatusi ning jagati see rahvatervise programmi ja tarbijapoliitika alase programmi vahel.

Aruteludes muudetud ettepaneku üle oli nõukogu liikmetel reservatsioone eriprojektide suhtes, Euroopa magistriõppe programmi loomise ning stipendiumide andmise suhtes; samuti oli Euroopa Parlamendil reservatsioone Euroopa magistriõppe programmi, detsentraliseeritud tegevuse ning vähekaitstud tarbijate suhtes.

Kõik liikmesriikide reservatsioonid võeti lõpuks tagasi, arvestades vajadust jõuda kokkuleppele, et kiita programm kiiresti heaks. Ühine seisukoht kajastab järelikult nende institutsioonidevaheliste kontaktide tulemusi ja komisjon toetab seda.

4. KOKKUVÕTE

Komisjon on arvamusel, et 13.11.2006 ühehäälselt vastu võetud ühine seisukoht on kooskõlas komisjoni muudetud ettepaneku peamiste eesmärkidega ja selle aluseks oleva lähenemisviisiga. Komisjon märgib, et Euroopa Parlamendi siseturu- ja tarbijakaitsekomisjoni eesistuja kinnitas, et kui nõukogu jõuab kokkuleppele eesistujariigi kompromisstekstist lähtudes, siis soovitab ka komisjonil ühise seisukoha vastu võtta muudatusteta. Seetõttu toetab komisjon ühist seisukohta, mis kajastab kolme institutsiooni vahel saavutatud kokkulepet.